  Наталья Тетерина Сьӧлта ёросысь 74 нылкышноос маммографен эскерон пыр ортчизы. Сыӵе луонлык интыысь интые ветлӥсь эм огъет вуылэмен кылдӥз. Пыктос висёнъёсты алонъя эскеронъёсты Сьӧлтаын 2 нунал ӵоже нуизы, ивортэ Удмуртиысь тӧролэн но кивалтэтлэн пресс-службазы. Кызьы пусйиз Сьӧлта ёрос эмъюртлэн валтӥсь эмчиез Алексей Иванов, маммограф гадьысь пыктос висёнъёсты I но II стадиын шараяны юрттэ. Али кыӵе ке патологиос шедьтэмын луизы ке, улӥсьёсты соку ик Ижкарысь онкодиспансере келялозы Алексей Иванов, Сьӧлта ёрос эмъюртлэн валтӥсь эмчиезИнтыысь интые ветлӥсь огъетэз Сьӧлтае келяны куронэн элькун тӧролы Александр Бречаловлы ёросын улӥсь Ольга Шаклеина вазиськиз. Солэн кылъёсызъя, азьвыл диспансеризациез ортчон понна Ижкаре, Вавоже яке Увае ветлоно вал.  Тодэ вайытом, 25-тӥ толшоре Сьӧлта ёросэ вуылыкуз Удмуртилэн тӧроез оскытӥз, 2019-тӥ арын, Тазалыклэн араз, ёрос эмъяськоннилэсь стационарзэ быдэсак выльдозы шуыса. Со понна 21 миллион манет висъяны чакламын.  Тегъёс: Удмуртия Тазалык Тазалыкезутёнъяминистерство тазалыкезутён Сьӧлта эмчиос нылкышноос  